
Изх.№………………………………
………………………………2018 г.
ДО

ОБЩИНСКИ СЪВЕТ

С. ЧЕРНООЧЕНЕ

Д О К Л А Д Н А  З А П И С К А

от Айдън Ариф Осман

Кмет на Община Черноочене
Относно: Изменение и допълнение на Наредба №2 от 14.02.2008 г. за определяне размера на местните данъци на територията на община Черноочене

УВАЖАЕМИ СЪВЕТНИЦИ,

Предвид приетите промени в Закона за местните данъци и такси /ДВ. бр.96/01.12.17 г., бр.97/05.12.17 г. и бр.99/12.12.17 г./ предлагам актуализация на Наредба №2 от 14.02.2008 г. за определяне размера на местните данъци на територията на община Черноочене.

В тази връзка предлагам на Общинския съвет да приеме следното
Р Е Ш Е Н И Е

На основание чл.21, ал.1, т.7 и ал.2 от ЗМСМА, чл.1, ал.2 от ЗМДТ и във връзка с измененията в ЗМДТ / ДВ. бр.96/01.12.17 г., бр.97/05.12.17 г. и бр.99/12.12.17 г./  Общински съвет – Черноочене

Р Е Ш И :
Приема изменение и допълнение на Наредба №2 от 14.02.2008 г. за определяне размера на местните данъци на територията на община Черноочене, както следва:
ГЛАВА ПЪРВА

ОБЩИ ПОЛОЖЕНИЯ

1. В чл.2 се създават нови т.8 и 9 със следното съдържание:
„8. данък върху таксиметров превоз на пътници;

  9. други местни данъци, определени със закон.“
ГЛАВА ВТОРА
МЕСТНИ ДАНЪЦИ
Раздел I
Данък върху недвижимите имоти
2. Чл.8, ал.4 се допълва с ново второ изречение със следното съдържание:
„При концесия за добив данъчно задължено лице е собственикът, с изключение на случаите, при които в полза на концесионера е учредено вещно право на ползване върху поземления имот или съответната част от него.“
3. В чл.10, ал.1 се създава нова т.4 със следното съдържание:

„4. чрез посредници“

4. В чл.11 се създава нова ал.3 със следното съдържание:

„ /3/ За недвижимите имоти, придобити през текущата година, данъкът се заплаща в сроковете по ал.1, а в случаите, в които придобиването е след изтичане на сроковете по ал.1, данъкът се заплаща в двумесечен срок от датата на придобиването на имота.“

Раздел IV
Данък върху превозните средства
5. В чл.41, ал.8 текста „специализирани ремаркета за превоз на тежки или извънгабаритни товари“ се заличава.

6. В чл.41, ал.9 текста „специализирани ремаркета за превоз на тежки или извънгабаритни товари с товароподемност над 40 тона“ се заличава.

7. В чл.41, ал.12 текста „шейни и превозни средства от категория L7е по Закона за движение по пътищата“ се заменя с „моторни шейни и четириколесни превозни средства, определени в чл. 4 от Регламент (ЕС) № 168/2013“.
8. В чл.42 се създава нова ал.3 със следното съдържание:
„Алинея 2 не се прилага и данъкът се дължи за превозни средства, чиято регистрация е служебно прекратена по реда на чл.143, ал.10 от Закона за движението по пътищата, и за превозните средства със служебно прекратена регистрация поради това, че са с табели с регистрационен номер, които не отговарят на изискванията на българските държавни стандарти - БДС 15980 и БДС ISO 7591.“

С уважение,

АЙДЪН ОСМАН




 
Кмет на Община Черноочене
Съгласували:

Кенан Нешад, директор дирекция „Специализирана администрация“

Наим Реджеб, юрисконсулт на Община Черноочене

Изготвил:

Исмет Исмаил, Началник отдел „Местни данъци и такси“

